wickkiey/tamil-wikipedia-chunked huggingface dataset:
# மதுரை தொடருந்து கோட்டம்

## நிர்வாகமும் அதிகார வரம்பும்

### நிலையங்களின் வகைப்பாடு

இந்த பட்டியலில் மதுரை தொடருந்து கோட்டத்தின் கீழ் உள்ள நிலையங்கள் மற்றும் அவற்றின் நிலைய வகைப்பாடு ஆகியவை அடங்கும்.  
| நிலையத்தின் வகை | நிலையங்களின் எண்ணிக்கை | நிலையத்தின் பெயர் |  |  |
| --- | --- | --- | --- | --- |
| **NSG-1** வகை | 0 |  |  |  |
| **NSG-2** வகை | மதுரை சந்திப்பு, திருநெல்வேலி சந்திப்பு |  |  |  |
| - | **NSG-3** வகை | 4 | தூத்துக்குடி, இராமேசுவரம், திண்டுக்கல் சந்திப்பு முதலியன. |  |
| - | **NSG-4** வகை | 7 | விருதுநகர் சந்திப்பு, காரைக்குடி சந்திப்பு, கோவில்பட்டி, இராமநாதபுரம், முதலியன. |  |
| - | **NSG-5** வகை | 21 | மானாமதுரை சந்திப்பு, இராஜபாளையம், புதுக்கோட்டை, சிவகாசி, சிவகங்கை, அருப்புக்கோட்டை
முதலியன. |  |
| - | **NSG-6** வகை | 81 | முதலியன. |  |
| **HG - 1** வகை | - | - |  |  |
| - | **HG - 2** வகை | 11 | - |  |
| - | **HG - 3** வகை | 10 | - |  |
| - | **மொத்தம்** | ** 135** | - | } |
நாட்டரசன்கோட்டை, கருப்பட்டி, நெடுகுளம், மானாமதுரை கிழக்கு, குளத்தூர், தொண்டைமாநல்லூர் மற்றும் சில தொடருந்து நிலையங்கள் பயணிகளுக்கு மூடப்பட்டுள்ளன.  
2023 ஆம் ஆண்டிற்கான மதுரை கோட்டத்தில் உள்ள நிலையங்கள் மற்றும் அதன் எம். எஸ். ஜி வகைகளின் பட்டியல்.
# மதுரை தொடருந்து கோட்டம்

## செயல்திறனும் வருவாயும்

இந்தக் கோட்டம் 2013 ஆம் நிதியாண்டில் அதன் செயல்திறன் வருவாய் பிரிவுகளுக்கு இடையேயான ஒட்டுமொத்த செயல்திறன் - சிறந்த பிரிவு - விருதை வென்றது. 2013-14 ஆம் ஆண்டிற்கான மொத்த தொடக்க வருவாய் ரூ 576.29 கோடியாக உள்ளது, இது 2012-13 ஆம் ஆண்டின் வருவாயான ரூ 523.68 கோடியை ஒப்பிடிம்போது ஒட்டுமொத்த வருவாயில் 10% வளர்ச்சி என தெரிகிறது.
# மதுரை தொடருந்து கோட்டம்

## திட்டங்கள் மற்றும் மேம்பாடு

### இரட்டைப் பாதை

- திண்டுக்கல் - மதுரை இடையே உள்ள 62கி.மீ நீளமுள்ள பாதை 2009ல் இரட்டைப் பாதையாக மேம்படுத்தப்பட்டது.  
- 02 ஜனவரி 2024 அன்று பாரதப் பிரதமர் நரேந்திர மோதி, 160கி.மீ நீளமுள்ள மதுரை - தூத்துக்குடி இடையே ரூ1890 கோடி மதிப்பினில் புதியதாக கட்டமைக்கப்பட்ட இரட்டை இரயில் பாதையை நாட்டிற்கு அர்பணித்து வைத்தார்.  
- 28 பிப்ரவரி 2024 அன்று பாரதப் பிரதமர் நரேந்திர மோதி, ரூ. 1477 கோடி மதிப்பிலான தமிழகத்திற்கு பயனளிக்கும் வகையில் வாஞ்சி மணியாச்சி - திருநெல்வேலி & மேலப்பாளையம் - ஆரல்வாய்மொழி (மொத்தம் 86 கி.மீ.) இடையேயான இரட்டை ரயில் பாதை திட்டத்தை நாட்டுக்கு அர்ப்பணித்தார். மேற்கண்ட இரட்டை ரயில் பாதை திட்டங்கள் சென்னை - மதுரை - கன்னியாகுமரி வழித்தடத்தில் தடையற்ற இணைப்பை வழங்குகின்றன, இது பிராந்தியத்தில் இரயில்களின் செயல்பாட்டுத் திறனை அதிகரிக்கிறது.
# மதுரை தொடருந்து கோட்டம்

## திட்டங்கள் மற்றும் மேம்பாடு

### மின்சாரமயமாக்கல்

- 217கி.மீ நீளமுள்ள திருச்சிராப்பள்ளி - மானாமதுரை - தொடருந்து பாதையானது ரூ.221கோடி மதிப்பினில் மின்சாரமயமாக்கப்பட்டது.
- 122கி.மீ நீளமுள்ள - தொடருந்து பாதையானது ரூ.161.13கோடி மதிப்பினில் மின்சாரமயமாக்கப்பட்டது.
- 141கி.மீ நீளமுள்ள - - - இடையேயான தொடருந்து பாதையானது ரூ197.38 கோடி மதிப்பினில் மின்சாரமயமாக்கப்பட்டது.  
02 ஜனவரி 2024 அன்று பாரதப் பிரதமர் நரேந்திர மோதி, மின்சாரமயமாக்கப்பட்ட இந்த இரயில் பாதைகளை நாட்டிற்கு அர்பணித்து வைத்தார்.  
26 ஜீலை 2025 அன்று பாரதப் பிரதமர், மின்சாரமயமாக்கப்பட்ட - போடி இடையேயான 90கி.மீ நீளமுள்ள பாதையை நாட்டிற்கு அர்பணித்தார்.
# மதுரை தொடருந்து கோட்டம்

## திட்டங்கள் மற்றும் மேம்பாடு

### அமிர்த பாரத் நிலைய மேம்பாடு திட்டங்கள்

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் மதுரை கோட்டத்தில் பின்வரும் நிலையங்கள் தேர்ந்தெடுக்கப்பட்டன, விருதுநகர், தென்காசி, கோவில்பட்டி, இராசபாளையம், சிறீவில்லிப்புத்தூர், திருச்செந்தூர், இராமநாதபுரம், சோழவந்தான், புதுக்கோட்டை, காரைக்குடி சந், மணப்பாறை, பரமக்குடி, அம்பாசமுத்திரம், பழனி, தூத்துக்குடி, திண்டுக்கல் சந்திப்பு, இராமேசுவரம் போன்ற தொடருந்து நிலையங்கள் தமிழ்நாட்டிலிருந்தும், புனலூர் கேரளாவிலிருந்தும் புதுப்பிக்கும் பணிக்கு தேர்ந்தெடுக்கப்பட்டுள்ளன.
# மதுரை தொடருந்து கோட்டம்

## செயல்பாடுகளும் சேவைகளும்

### வழக்கமான தொடருந்துகள்

| விரைவு | 25 | 34 |  |
| --- | --- | --- | --- |
| பயணிகள் | 56 | 0 | } |
# மதுரை தொடருந்து கோட்டம்

## செயல்பாடுகளும் சேவைகளும்

### சிறப்பு தொடருந்துகள்

| 1965 | 1848 | 700 | } |
| --- | --- | --- | --- |
# மதுரை தொடருந்து கோட்டம்

## செயல்பாடுகளும் சேவைகளும்

### நிலையங்கள்

| தொகுதி நிலையங்கள் | 101 |  |
| --- | --- | --- |
| கொடி நிலையங்கள் | 20 |  |
| நிறுத்த நிலையங்கள் | 16 | } |
# ருத்தேனியம்(IV) புளோரைடு

**ருத்தேனியம்(IV) புளோரைடு** (*Ruthenium(IV) fluoride*) என்பது RuF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். ருத்தேனியமும் புளோரினும் சேர்ந்து இந்த இருமச் சேர்மம் உருவாகிறது.
# ருத்தேனியம்(IV) புளோரைடு

## தயாரிப்பு

ருத்தேனியம்(IV) புளோரைடு சேர்மம் முதன்முதலில் 1963 ஆம் ஆண்டில் ஆலோவே மற்றும் பீகாக்கு ஆகியோரால் தயாரிக்கப்பட்டது. அயோடின் பெண்டாபுளோரைடை கரைப்பானாகப் பயன்படுத்தி, அயோடினுடன் ருத்தேனியம் பெண்டாபுளோரைடைச் சேர்த்து வினைபுரியச் செய்வதன் மூலம் மஞ்சள் நிறத்தில் திண்மமாக இது உருவானது.  
::10RuF<sub>5</sub> + I<sub>2</sub> -> 10RuF<sub>4</sub> + 2IF<sub>5</sub>  
இந்த வழியில் உற்பத்தி செய்யப்படும் ருத்தேனியம்(IV) புளோரைடு தூய்மையற்றது என்று அடுத்தடுத்த ஆய்வுகள் சுட்டிக்காட்டின. நீரற்ற ஐதரோபுளோரிக் அமிலத்தில் KRuF6 சேர்மத்துடன் ஆர்சனிக் ஐம்புளோரைடைச் சேர்த்து 20 பாகை செல்சியசு வெப்பநிலையில் வினைபுரியச் செய்வதன் மூலம் 1992 ஆம் ஆண்டில் முதன்முறையாக நீர் மற்றும் ஆக்சிசனை கண்டிப்பாக விலக்கி தூய, இளஞ்சிவப்பு நிறத்தில் ருத்தேனியம்(IV) புளோரைடு தனிமைப்படுத்தப்பட்டது. இந்த தொகுப்பு இலூயிசு அமிலம் AsF சேர்மத்தின் மிகவும் வலுவான புளோரைடு அயனியை ஏற்றுக்கொள்ளும் திறன்களைப் பயன்படுத்துகிறது.  
::K<sub>2</sub>RuF<sub>6</sub> + 2AsF<sub>5</sub> → RuF<sub>4</sub> + 2KAsF<sub>6</sub>
# ருத்தேனியம்(IV) புளோரைடு

## இயற்பியல் பண்புகள்

திண்ம நிலையில் உள்ள RuF<sub>4</sub> ஒரு பல்லுருவ சேர்மமாகும். இது RuF<sub>6</sub> எண்முகத்தைக் கொண்ட நெளி அடுக்குகளின் முப்பரிமாண அமைப்பு பகிரப்பட்ட புளோரின் அணுக்களால் இணைக்கப்பட்டுள்ளது. இதன் படிக அமைப்பு வனேடியம் டெட்ராபுளோரைடைப் போன்றதாகும். P21/n என்ற இடக்குழுவில் a = 560.7 பைக்கோமீட்டர் , b = 494.6 பைக்கோமீட்டர், மற்றும் c =514.3 பைக்கோமீட்டர், β = 121.27° என்ற அலகுசெல் அளவுருக்களுடன் ஒற்றைச் சரிவச்சுப் படிக அமைப்பில் ருத்தேனியம்(IV) புளோரைடு படிகமாகிறது.  
ருத்தேனியம்(IV) புளோரைடு மிகவும் வினைத்திறன் கொண்ட சேர்மமாகும். ஈரப்பதத்துடன் தொடர்பு கொண்டவுடன் உடனடியாக கருமையாகிறது. மேலும், தண்ணீருடன் தீவிரமாக வினைபுரிந்து ருத்தேனியம் டை ஆக்சைடைக் கொடுக்கிறது. கண்ணாடி கொள்கலன்களில் ருத்தேனியம்(IV) புளோரைடை சேமிக்க முடியும். இருப்பினும், மாதிரியை 280 °செல்சியசு வெப்பநிலைக்கு மேல் சூடாக்கினால் தாக்கப்படும்.
# செனான் புளோரைடு நைட்ரேட்டு

**செனான் புளோரைடு நைட்ரேட்டு** (*Xenon fluoride nitrate*) என்பது FXeONO<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். புளோரோசெனோனியம் நைட்ரேட்டு என்ற பெயராலும் இது அறியப்படுகிறது.
# செனான் புளோரைடு நைட்ரேட்டு

## தயாரிப்பு

செனான் புளோரைடு நைட்ரேட்டு கீழ்கண்ட வினையின் வழியாக உருவாகிறது:  
: [FXeOXeFXeF][AsF<sub>6</sub>] + 2NO<sub>2</sub>F → FXeONO<sub>2</sub> + NO<sub>2</sub>AsF<sub>6</sub>.  
செனான் புளோரைடு நைட்ரேட்டு சேர்மத்தின் சுத்திகரிப்பு பின்னர் சல்பியூரைல் குளோரைடு புளோரைடு கரைசலில் கரைப்பதன் மூலம் மேற்கொள்ளப்படுகிறது. இது நைட்ரோனியம் ஆர்சனிக் அறுபுளோரைடை திடப்பொருளாக விட்டுச் செல்கிறது.  
செனான் இருபுளோரைடை 0 பாகை செல்சியசு வெப்பநிலையில் டைநைட்ரசன் டெட்ராக்சைடில் கரைத்தும் செனான் புளோரைடு நைட்ரேட்டு சேர்மத்தைத் தயாரிக்கலாம்.  
: XeF<sub>2</sub> + NO<sup>+</sup> + NO<sub>3</sub><sup>−</sup> → FXeONO<sub>2</sub> + NOF  
இம்முறையில் குறைந்த அளவு விளைபொருளே உருவாகும்.  
திரவத்தில் அதிக நைட்ரேட்டு அயனி இல்லாததாலும் செனான் புளோரைடு நைட்ரேட்டு சிதைவதாலும் இந்த தயாரிப்பு முறை திறனற்றது.:  
செனான் புளோரைடு நைட்ரேட்டு சேர்மத்தை தயாரிக்கப் பயன்படும் மற்றொரு முறை:  
: XeF<sub>2</sub> + HNO<sub>3</sub> → FXeONO<sub>2</sub> + HF
# செனான் புளோரைடு நைட்ரேட்டு

## பண்புகள்

செனான் புளோரைடு நைட்ரேட்டு வெண்மை நிறப் படிகமாகும். P21/c என்ற இடக்குழுவில் ஒற்றைச்சரிவச்சுப் படிகமாக உருவாகிறது. அலகு செல் மொத்தம் 386.6 Å3 கன அளவு கொண்ட நான்கு மூலக்கூறுகளைக் கொண்டுள்ளது. a = 4.6663 Å, b = 8.799 Å c = 9.415 Å என்ற அலகு செல் பரிமாணங்களுடன் செங்குத்தாக இல்லாத கோணம் β = 90.325° என்ற அளவுடன் மூலக்கூறு எடை 212.3 ஆகவும் படிக அடர்த்தி 3.648 ஆகவும் இதன் கட்டமைப்பு உள்ளது. இந்த அளவுகள் -173 பாகை செல்சியசு வெப்பநிலையில் எடுக்கப்பட்ட அளவுகளாகும். கட்டமைப்பிலுள்ள Xe–F பிணைப்பின் நீளம் 1.992, Xe–O பிணைப்பின் நீளம் 2.126 Å, O–NO<sub>2</sub> பிணைப்பின் நீளம் 1.36 Å, N–O<sub>சிசு</sub> பிணைப்பின் நீளம் 1.199Å, N–O<sub>மறுபக்கம்</sub> பிணைப்பின் நீளம் 1.224 Å ஆகவும் காணப்படுகின்றன. F–Xe–O பிணைப்புகளிடையே பிணைப்புக் கோணம் 177.6°, Xe-O-N பிணைப்புகளிடையே பிணைப்புக் கோணம் 114.7° , (Xe)O–N–O<sub>சிசு</sub> பிணைப்புகளிடையே பிணைப்புக் கோணம் 114.5°, (Xe)O–N–O <sub>மறுபக்கம்</sub> பிணைப்புகளிடையே பிணைப்புக் கோணம் 118.4, O<sub>சிசு</sub>–N–O<sub>மறுபக்கம்</sub> பிணைப்புகளின் கோணம் 127.1° ஆகவும் உள்ளன. செனான் அணுவில் உள்ள பிணைப்பு நீளம் மற்றும் கோணங்கள் FXeOSO<sub>2</sub>F மற்றும் FXeOTeF<sub>5</sub> சேர்மங்களில் உள்ளதைப் போலவே இருக்கும். இது முனைவுற்ற ஆக்சிசன் பிணைப்பைக் குறிக்கிறது. Xe-O-N கோணமானது ஆலசன் நைட்ரேட்டுகளைக் காட்டிலும் பெரியதாகும். இது Xe-O பிணைப்பிற்கான குறைந்த பிணைப்பு அடர்த்தியைக் குறிக்கிறது. N-O ஒருபக்க பிணைப்பு நீளம் N-Oமறுபக்க பிணைப்பு நீளத்தை விட அதிகமாக உள்ளது. இது மற்ற ஆலசன் நைட்ரேட்டுகளுக்கு எதிரானதாகும்.  
செனான் புளோரைடு நைட்ரேட்டு குறிப்பாக நிலைப்புத்தன்மையுடன் இல்லை. மெதுவாக -78 °செல்சியசு வெப்பநிலையில் இது உடைந்து XeF<sub>2</sub>·N<sub>2</sub>O<sub>4</sub> சேர்மத்தை அளிக்கிறது. இது பல நாட்கள் கால அளவில் நடக்கும். 0 பாகை செல்சியசு வெப்பநிலையில், செனான் புளோரைடு நைட்ரேட்டு சேர்மமானது XeF<sub>2</sub> ஆகச் சிதைகிறது. இதன் அரை ஆயுள் காலம் ஏழு மணிநேரமாகும்.
# அலபாமா குகை இறால்

**அலபாமா குகை இறால்** (*பாலிமோனியசு அலாபாமே*) என்பது அட்டியிடே குடும்பத்தைச் சேர்ந்த ஒரு இறால் சிற்றினமாகும். இது அலபாமா மாநிலத்தில் உள்ள குகைகளில் மட்டுமே காணப்படுகிறது.
# அலபாமா குகை இறால்

## காப்பு நிலை

*பேலிமோனிசு அலாபாமே* பன்னாட்டு இயற்கைப் பாதுகாப்புச் சங்க செம்பட்டியலில் அருகிய இனமாக அறிவித்துள்ளது. செப்டம்பர் 7,1988 முதல், அமெரிக்காவில் அழிந்து வரும் இனங்கள் சட்டத்தின் கீழ் ஒரு ஆபத்தான இனமாகவும் பட்டியலிடப்பட்டுள்ளது.
# அலபாமா குகை இறால்

## பரவல்

அலபாமா குகை இறால் அலபாமாவில் ஐந்து குகைகளில் மட்டுமே காணப்படுவதாக அறியப்படுகிறது. இவை அனைத்தும் அலபாமாவின் மாடிசன் கவுண்டி உள்ளன. செல்டா குகை என்பது இச்சிற்றித்தின் வகை இருப்பிடமாகும். ஆனால் சாத்தியமான மக்கள்தொகை பாப்காட் குகை மற்றும் கெரிங் குகை, குளோவர் குகை மற்றும் பிரேசுல்டன் குகை ஆகியவற்றை உள்ளடக்கிய வளாகத்தில் மட்டுமே உறுதிப்படுத்தப்பட்டுள்ளது.
# அலபாமா குகை இறால்

## சூழலியல்

*பே. அலபாமே* வண்டல் அடிப்பகுதிகளைக் கொண்ட குகைக் குளங்களில் காணப்படுகிறது. அலபாமா குகை இறால்களின் வேட்டையாடுபவர்களில் தெற்கு குகை மீன் *டைப்லிச்ச்திசு சப்டெரேனியசு*, டென்னசி குகை சாலமண்டர் *கைரினோபிலசு பலேயுகசு*, பல்வேறு க்ரேபிசு இனங்கள், தவளை, ரக்கூன் ஆகியவை அடங்கும். இரண்டு சிற்றினங்களையும் அளவுகளின் அடிப்படையில் வேறுபடுத்தி அறியலாம். *ப்பே. அலபாமே* *பே. காந்தேரி* விடப் பெரியது. *பே. அலபாமே* நீளமான தலைக்கூர் நீட்டியினைக் கொண்டது. இதில் அதிக எண்ணிக்கையிலான முட்கள் காணப்படும்.
# சேந்தங்குடி ஜமீன்

**சேந்தங்குடி ஜமீன்** என்பது, தமிழ்நாட்டில்உள்ளபுதுக்கோட்டை மாவட்டம், ஆலங்குடி பகுதி *தானாண்மை நாடு* அல்லது *தானவ நாடு* என்ற ஊரை தலைமை இடமாகக் கொண்ட ஜமீன் ஆகும். இது **வணங்காமுடி வழுவாட்டிதேவர்** என்ற பட்டம் பூண்டகள்ளர்மரபினரால் ஆளப்பட்டது.  
சேந்தங்குடி, நகரம், கீரமங்கலம், குலமங்கலம், கொத்தமங்கலம், பனங்குளம் உள்ளிட்ட பகுதியைச் சேர்ந்த பதினெட்டுப்பட்டி கிராமங்களை உள்ளடக்கியது சேந்தங்குடி ஜமீனாகும்.
# சேந்தங்குடி ஜமீன்

## வரலாறு

1879 ஆம் ஆண்டு, விஜயரகுநாத அருணாசல வணங்காமுடி வழுவாட்டிதேவர் கீழ் 9 கிராமங்கள் இருந்தன (8631 ஏக்கர் பரப்பளவு). அரசாங்கத்திற்கு கொடுத்த இறைப்பகுதி2046 ரூபாய்10அணா 2 பைசா ஆகும்.  
தஞ்சைக் ஈசநாட்டு கள்ளர் பிரிவைச் சேர்ந்த வழுவாட்டித் தேவர், சேர்வை போன்ற பட்டப்பெயர்களை உடைய நிலக்கிழார்கள் வாழும்படியான பதினெட்டுக் கிராமங்களை உள்ளடக்கிய தானாண்மை நாடு பகுதியில் மொய் விருந்து விழாக்கள் சிறப்பாக நடத்தப்படுவது தனி சிறப்பாக உலகத் தமிழாராய்ச்சி நிறுவனம் வெளியிட்ட தமிழியல் ஆய்வுச் சிந்தனைகள் என்ற நூலில் குறிப்பிடப்படுகிறது.  
புதுக்கோட்டை மாவட்டம், "ஆலங்குடி" பகுதி அம்புக்கோவில் (முற்கால அழும்பில்) ஊரில் உள்ள கல்வெட்டில் தானவனாட்டு பற்றி குறிப்பிடப்படுகின்றது. அந்த கல்வெட்டு வரிகளாக 'சோபகிருது வருஷூ இராச இராசவள நாட்டுப் பன்றி சூழ் நாட்டு அழிம்பிநாயினார் யிராசேந்திர சோளீசுரமுடைய நாயனாற்குத்தானவ னாட்டு நெடுவாசல் சீமைக்குக் கறுத்தாவான பாண்டிய பெருமாளான மாவுலி வாணாதிராயர் மக்களில் திருமேனியழகியரான குலசேகரக் காலிங்கராயரும் பழைய வனப்பெருமாளான சீவலக்காலிங்கிராயரும் செந்தாமரைகண்ணரும் இம்மூவருமோம் வீரராசேந்திர சோளீசுரமுடை ய நாயனாற்குத் திருனாமத்துக்காணி ஆக விட்ட நிலம்வதுக் கண்டியூர் வயல் கீழைவயலில் செட்டியள் ஒண்டி உறை" என்று உள்ளது.  
தற்போதைய சேந்தங்குடி ஜமீன்தார் ராஜேந்தி சேதுபதி வணங்காமுடி வழுவாட்டிதேவர் ஆவார்.
# எரண்டோல் சட்டமன்றத் தொகுதி

**எரண்டோல் சட்டமன்றத் தொகுதி** (*Erandol Assembly constituency*) என்பது மேற்கு இந்தியாவின் மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்த தொகுதி சல்கான் மாவட்டத்தில் அமைந்துள்ளது. இது சல்கான் மக்களவைத் தொகுதியின் ஒரு பகுதியாகும். மேலும் சங்கான் மாவட்டத்தில், சல்கான் நகரம், சல்கான் கிராமப்புறம், அமல்னர், சாலிசுகான், பச்சோரா ஆகிய தொகுதிகளும் உள்ளது.
# எரண்டோல் சட்டமன்றத் தொகுதி

## தேர்தல் முடிவுகள்

### 2019

| வேட்பாளர் | கட்சி | வாக்குகள் |  |
| --- | --- | --- | --- |
| சிமன்ராவ் ரூப்சந்த் பாட்டீல் | சினா சேனா | 82650 | 46.33% |
| அன்னாசாகேப் டாக்டர் சதீஷ் பாஸ்கரராவ் பாட்டீல் | தேசியவாத காங்கிரஸ் கட்சி | 64648 | 36.24% |
| மொத்தம் | 178375 | 63.61% | } |
# தித்திவங்சா நிலையம்

**தித்திவங்சா நிலையம்** அல்லது **தித்திவங்சா விரைவுப் போக்குவரத்து நிலையம்** (ஆங்கிலம்: *Titiwangsa Station*; மலாய்: *Stesen Titiwangsa*; சீனம்: 蒂蒂旺沙站) என்பது மலேசியா, கோலாலம்பூர், செந்தூல் பகுதியில் அமைந்துள்ள ஒரு மாற்றுவழிப் போக்குவரத்து *(Interchange station)* நிலையமாகும்.  
இந்த நிலையத்திற்கு அம்பாங் வழித்தடம், செரி பெட்டாலிங் வழித்தடம், கோலாலம்பூர் மோனோரெயில், புத்ராஜெயா வழித்தடம் ஆகிய 4 வழித்தடங்கள் சேவை செய்கின்றன.  
அந்த நான்கு தொடருந்து வழித்தடங்களுக்கும் இடையே ஒரு தடையற்ற கட்டண ஒருங்கிணைப்பை இந்த நிலையம் அனுமதிக்கிறது.
# தித்திவங்சா நிலையம்

## பொது

தித்திவங்சா துணை மாவட்டத்தின் துன் ரசாக் சாலையில் *(Jalan Tun Razak);* கோம்பாக் ஆற்றின் மருங்கில் இந்த நிலையம் அமைந்துள்ளது. மற்றும் இந்த நிலையத்திற்கு அருகில் தித்திவாங்சா சென்ட்ரல் என்று அழைக்கப்படும் தித்திவாங்சா பேருந்து நிலையமும் உள்ளது.  
இஸ்டார் (**LRT STAR**) *(Sistem Transit Aliran Ringan)* வழித்தடம் என்று முன்பு அழைக்கப்பட்ட வழித்தட அமைப்பின், இரண்டாம் கட்டத்தின் ஒரு பகுதியாக 1998-இல், இந்த நிலையம் முதன்முதலில் திறக்கப்பட்டது. அந்தக் கட்டத்தில், தித்திவங்சா நகரைச் சுற்றியுள்ள பகுதிகளுடன் இந்த நிலையத்தை இணைப்பதே முதன்மை நோக்கமாக இருந்தது.
# தித்திவங்சா நிலையம்

## பொது

### துன் ரசாக் நிலையம்

இஸ்டார் வழித்தட அமைப்பின் 2-ஆம் கட்டத்தின் கீழ், கோலாலம்பூரின் வடக்கு மற்றும் தெற்குப் பகுதிகளுக்குச் சேவை செய்ய 11 நிலையங்களைக் கொண்ட 15 கி.மீ. தொடருந்து பாதை அமைக்கப்பட்டது. அந்தக் கட்டத்தில் தித்திவங்சா நிலையத்திற்கு துன் ரசாக் நிலையம் என்று பெயரிடப்பட்டது.
# தித்திவங்சா நிலையம்

## இலகு விரைவுப் போக்குவரத்து

தித்திவாங்சா எல்ஆர்டி நிலையம் என்பது அம்பாங் வழித்தடம்; மற்றும் செரி பெட்டாலிங் வழித்தடம் எனும் இரு வழித்தடங்களின் வழியாக தெற்கே அம்பாங் எல்ஆர்டி நிலையம், புத்ரா அயிட்ஸ் எல்ஆர்டி நிலையம் ஆகிய நிலையங்களுக்கும்; வடக்கே செந்தூல் தீமோர் எல்ஆர்டி நிலையம் நோக்கிச் செல்லும் தொடருந்துகளுக்கான ஓர் இலகு விரைவுப் போக்குவரத்து நிலையமாகச் சேவை செய்கிறது.  
முன்னாள் இஸ்டார் வழித்தடத்தின் இரண்டாம் கட்ட வளர்ச்சியின் ஒரு பகுதியாக, 1998-இல் திறக்கப்பட்ட இந்த நிலையம், தித்திவாங்சா நகர்ப் பகுதிகள்; மற்றும் அவற்றைச் சுற்றியுள்ள புறநகர்ப் பகுதிகள்; ஆகியவற்றை ஒன்றோடு ஒன்றாக இணைப்பதை முதனமை நோக்கமாகக் கொண்டுள்ளது.
# தித்திவங்சா நிலையம்

## இலகு விரைவுப் போக்குவரத்து

### வசதிகள்

இலகு விரைவுப் போக்குவரத்து வழித்தடங்களின் வடக்குப் பகுதியில் உள்ள அனைத்து நிலையங்களையும் போலவே இந்த நிலையமும் உயரத்தப்பட்ட நிலையில் உள்ளது. மேல் தளத்தில் இயங்குதளங்கள் உள்ளன. நடு தளத்தில் பயணச்சீட்டு தானியங்கிகள், பொருட்கள் வைக்குமிடம்; பயணத்திற்காகக் காத்திருக்கும் வசதிகள் உள்ளன.
# தித்திவங்சா நிலையம்

## பேருந்து சேவை

தித்திவங்சா நிலையத்திற்கு வடக்கே கோம்பாக் ஆற்றுப் பகுதியில், பெக்கெலிலிங் பேருந்து நிலையம் *(Pekeliling Bus Station)* என்று அழைக்கப்படும் ஒரு பேருந்து மையம் உள்ளது; பேருந்து மையத்தைச் சுற்றிலும் பயணிகளுக்கு நிழல் தரும் கூடங்களும் உள்ளன. இந்த நிலையம் பல உள்ளூர்ப் பேருந்து சேவைகளை வழங்குகிறது. முதன்மையாக, ரேபிட் பேருந்து மற்றும் கோ கேஎல் நகர பேருந்துகள் சேவையில் உள்ளன.  
மேற்கு பகாங்கில் உள்ள முக்கிய நகரங்களுக்கு இங்கிருந்து நகரங்களுக்கு இடையிலான பேருந்துச் சேவைகள் உள்ளன. பகாங் மாநிலத்தின் கெந்திங் மலை (ஏரோபஸ்), பெந்தோங் (மாரா லைனர், சென்ட்ரல் பகாங், பகாங் லின் சியோங் பேருந்துகள்), ரவுப், கோலா லிப்பிஸ், கேமரன் மலை, ஜெராண்டுட், தெமர்லோ, திரியாங் நகரங்களுக்கும் சேவைகள் வழங்கப்படுகின்றன.  
| எண் | முனையம் | நடத்துநர் | குறிப்பு |  |
| --- | --- | --- | --- | --- |
| ஆயர் பனாஸ் | ↺ | தித்திவங்சா பேருந்து நிலையம் | ரேபிட் பேருந்து |  |
| தித்திவங்சா பேருந்து நிலையம் | ⇌ | அவானா இஸ்கைவே | வாவாசான் சுத்திரா (எர்ரோபஸ்) |  |
| தித்திவங்சா | ↺ | கேஎல்சிசி எல்ஆர்டி நிலையம் | ரேபிட் பேருந்து |  |
| மலூரி | ⇌ | தித்திவங்சா பேருந்து நிலையம் | ரேபிட் பேருந்து |  |
| தித்திவங்சா பேருந்து நிலையம் | ↺ | கோலாலம்பூர் சென்ட்ரல் | கோலாலம்பூர் மாநகராட்சி (கோ கேஎல் நகர பேருந்து) |  |
| தித்திவங்சா பேருந்து நிலையம் | ↺ | புக்கிட் பிந்தாங் | கோலாலம்பூர் மாநகராட்சி (கோ கேஎல் நகர பேருந்து) |  |
| தித்திவங்சா பேருந்து நிலையம் | ↺ | மின்டெப் | கோலாலம்பூர் மாநகராட்சி (கோ கேஎல் நகர பேருந்து) |  |
| தித்திவங்சா பேருந்து நிலையம் | ⇌ | ரவுப் பேருந்து நிலையம் | பகாங் | } |
# தித்திவங்சா நிலையம்

## காட்சியகம்

**தித்திவங்சா நிலையக் காட்சிப் படங்கள்:**
# தித்திவங்சா நிலையம்

## நிலையச் சுற்றுப்புறம்

- கோலாலம்பூர் மருத்துவமனை
- தித்திவங்சா ஏரி
# தேசிய முக்கியத்துவம் வாய்ந்த நினைவுச்சின்னங்கள் (இந்தியா)

பண்டைய நினைவுச்சின்னங்கள் மற்றும் தொல்லியல் களங்கள் மற்றும் எச்சங்கள் சட்டம் (இந்தியா), 1958இன் கீழ்தேசிய முக்கியத்துவம் வாய்ந்த நினைவுச்சின்னங்கள் குறித்து இந்தியத் தொல்லியல் ஆய்வகம் வரையறை செய்துள்ளது.. அவைகள் பின்வருமாறு:
1. பண்டைய நினைவுச்சின்னங்களில் சிதிலங்கள்
1. பண்டைய நினைவுச்சின்னங்களின் தொல்லியல் களம்
1. நினைவுச்சின்னத்தைப் பாதுகாப்பதற்காக வேலிகள் அல்லது பாதுகாப்பு உறை கட்டமைப்புகள் உள்ள நிலம்
1. நினைவுச்சின்னத்தை மக்கள் சுதந்திரமாக அணுகக்கூடிய நிலம்
# தேசிய முக்கியத்துவம் வாய்ந்த நினைவுச்சின்னங்கள் (இந்தியா)

## நினைவுச்சின்னங்களின் அட்டவணை

இந்தியத் தொல்லியல் ஆய்வகம் வகைப்படுத்தியுள்ள தேசிய முக்கியத்துவம் வாய்ந்த சின்னங்களின் பட்டியல்:  
| இ தொ ஆ வகைப்படுத்தியுள்ள தேசிய முக்கியத்துவம் வாய்ந்த சின்னங்கள் |  |
| --- | --- |
| ஆந்திரப் பிரதேசம் | 129 |
| அருணாச்சலப் பிரதேசம் | 5 |
| அசாம் | 55 |
| பீகார் | 70 |
| சத்தீஸ்கர் | 47 |
| கோவா | 21 |
| குஜராத் | 203 |
| அரியானா | 90 |
| இமாச்சலப் பிரதேசம் | 43 |
| சார்க்கண்டு | 12 |
| கர்நாடகம் | 506 |
| கேரளம் | 26 |
| மத்தியப் பிரதேசம் | 292 |
| மகாராட்டிரம் | 285 |
| மணிப்பூர் | 1 |
| மேகாலயா | 8 |
| மிசோரம் | 8 |
| நாகாலாந்து | 4 |
| ஒடிசா | 78 |
| பஞ்சாப் | 33 |
| இராஜஸ்தான் | 163 |
| சிக்கிம் | 3 |
| தமிழ்நாடு | 413 |
| தெலங்காணா | 8 |
| திரிபுரா | 8 |
| உத்தரப் பிரதேசம் | 741 |
| உத்தராகண்டம் | 44 |
| மேற்கு வங்காளம் | 133 |
| தாத்ரா & நகர் ஹவேலி மற்றும் தாமன் & தியூ | 12 |
| தில்லி | 174 |
| சம்மு காசுமீர் (ஒன்றியப் பகுதி) | 56 |
| லடாக் | 13 |
| புதுச்சேரி | 0 |
# தேசிய முக்கியத்துவம் வாய்ந்த நினைவுச்சின்னங்கள் (இந்தியா)

## இதனையும் காண்க

- உலக பாரம்பரியக் களங்களின் பட்டியல் - இந்தியா
-
- இந்தியக் குடைவரைக் கோயில்கள்
- இந்தியாவில் உள்ள கோட்டைகளின் பட்டியல்
- தேசிய புவியியல் நினைவுச்சின்னங்கள்
- இந்திய அருங்காட்சியகங்களின் பட்டியல்
# சாலீசுகாவ் சட்டமன்றத் தொகுதி

**சாலீசுகாவ் சட்டமன்றத் தொகுதி** (*Chalisgaon Assembly constituency* ) என்பது மேற்கு இந்தியாவில் மகாராட்டிரா மாநிலத்தின் 288 சட்டமன்ற தொகுதிகளில் ஒன்றாகும். இந்த தொகுதி சல்கான் மாவட்டத்தில் அமைந்துள்ளது.சல்கான் நகரம், சல்கான் கிராமப்புறம், எரண்டோல், அமல்னேர், பச்சோரா மற்றும் சாலீசுகாவ் ஆகிய சட்டமன்றத் தொகுதிகள் சல்கான் மக்களவைத் தொகுதிக்கு உட்பட்டனவாகும்.
# சாலீசுகாவ் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1978 | தினகர் திவான் சவான் |  |
| 1980 | தினகர் திவான் சவான் |  |
| 1980 | வசுதேராவ் அப்புரம் சங்கரே |  |
| 1990 | ஈஸ்வர் ஜாதவ் |  |
| 1995 | சாஹெப்ராவ் கோடே |  |
| 1999 | சாஹெப்ராவ் கோடே |  |
| 2004 | சாஹெப்ராவ் கோடே |  |
| 2009 | ராசீவ் தாதா தேசமுக் | தேசியவாத காங்கிரஸ் கட்சி |
| 2014 | உன்மேசு பையாசாகேப் பாட்டீல் |  |
| 2019 | மங்கேசு சவான் |  |
# புத்ரா பன்னாட்டு மைய எல்ஆர்டி நிலையம்

**புத்ரா பன்னாட்டு வணிக மைய எல்ஆர்டி நிலையம்** அல்லது **புத்ரா பன்னாட்டு வணிக மைய இலகு விரைவுப் போக்குவரத்து நிலையம்** (ஆங்கிலம்: *PWTC LRT Station*; மலாய்: *Stesen LRT PWTC*; சீனம்: 布特拉世界贸易中心站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம்; ஆகிய வழித்தடங்களுக்கான ஓர் இலகுரக விரைவுப் போக்குவரத்து *(LRT)* நிலையமாகும்.  
இந்த நிலையம் பி.டபிள்யூ.டி.சி நிலையம் *(PWTC Station)* என பரவலாக அறியப்படுகிறது. புத்ரா பன்னாட்டு வணிக மையம் *(Putra World Trade Center)* எனும் ஆங்கிலப் பெயரின் சுருக்கமே பி.டபிள்யூ.டி.சி (**PWTC**) ஆகும். புத்ரா பன்னாட்டு வணிக மையம் என்பது தற்போது கோலாலம்பூர் பன்னாட்டு வணிக மையம் *(World Trade Centre Kuala Lumpur)* என அறியப்படுகிறது.  
கோலாலம்பூர் பன்னாட்டு வணிக மையம் என்பது மலேசியாவின் கோலாலம்பூரில் உள்ள மாநாடு மற்றும் கண்காட்சி மையமாகும்.
# புத்ரா பன்னாட்டு மைய எல்ஆர்டி நிலையம்

## பொது

இந்த நிலையம் கோலாலம்பூரின் தங்க முக்கோணப் பகுதியில் (Golden Triangle) அமைந்துள்ளது; மற்றும் கோலாலம்பூர் பன்னாட்டு வானூர்தி நிலையத்தில் *(Kuala Lumpur International Airport) (KLIA)* இருந்து 45 நிமிடப் பயணத் தொலைவில் உள்ளது.  
அத்துடன், இந்த நிலையத்திற்கு அருகில் ஒரு வணிகப் பேரங்காடி, உணவகங்கள், பொழுதுபோக்கு மையங்கள் மற்றும் 3 - 5 நட்சத்திரத் தங்கும் விடுதிகள் உள்ளன. அவை நடந்து செல்லும் தொலைவில் உள்ளன என்பதும் குறிப்பிடத்தக்கதாகும்.  
இந்த நிலையத்திலிருந்து ஏறக்குறைய 400 மீட்டர் நடைப்பயணத்தில், பத்துமலை–புலாவ் செபாங் வழித்தடம்; மற்றும் தஞ்சோங் மாலிம்–கிள்ளான் துறைமுக வழித்தடம்; ஆகிய இரு வழித்தடங்கள் உள்ளன. அங்கு புத்ரா கொமுட்டர் நிலையம் உள்ளது.
# புத்ரா பன்னாட்டு மைய எல்ஆர்டி நிலையம்

## சான் சோவ் லின் எல்ஆர்டி நிலையம்

புத்ரா பன்னாட்டு வணிக மைய எல்ஆர்டி நிலையம் 1998-ஆம் ஆண்டின் நடுப்பகுதியில், இஸ்டார் *(LRT STAR)* *(Sistem Transit Aliran Ringan)* அமைப்பின் இரண்டாம் கட்டத்தின் ஒரு பகுதியாக திறக்கப்பட்டது.  
இரண்டாவது கட்டமாக, கோலாலம்பூரில் உள்ள சான் சோவ் லின் எல்ஆர்டி நிலையத்தில் இருந்து செரி பெட்டாலிங் வரையில் 12 கி.மீ. நீட்டிப்பு செய்யப்பட்டது.
# புத்ரா பன்னாட்டு மைய எல்ஆர்டி நிலையம்

## செந்தூல் தீமோர் எல்ஆர்டி நிலையம்

மற்றும் இந்த நிலையம், சுல்தான் இசுமாயில் எல்ஆர்டி நிலையம் முதல் செந்தூல் தீமோர் எல்ஆர்டி நிலையம் வரையிலான 3 கி.மீ. நீட்டிப்பையும் கொண்டுள்ளது.  
இரண்டாம் கட்டத்தின் கீழ், கோலாலம்பூரின் வடக்கு மற்றும் தெற்குப் பகுதிகளுக்கு சேவை செய்ய 11 நிலையங்களைக் கொண்ட 15 கி.மீ. வழித்தடம் உருவாக்கப்பட்டது.
# வினோத் தாவ்டே

**வினோத் தாவ்டே** மகாராட்டிரம் மாநில பாரதிய ஜனதா கட்சியின் அரசியல்வாதியும், கட்சியின் தேசிய செயற்குழு உறுப்பினரும், மகாராட்டிரா சட்ட மேலவை உறுப்பினரும் ராக ஆவார். இவர் பள்ளிக் கல்வி, உயர் மற்றும் தொழில்நுட்பக் கல்வி, விளையாட்டு மற்றும் இளைஞர் நலன், சிறுபான்மையினர் மேம்பாடு மற்றும் மராத்தி மொழி மற்றும் கலாச்சார அமைச்சராக உள்ளார். இவர் 2011–2019 காலகட்டத்தில், போரிவலி சட்டமன்றத் தொகுதியிலிருந்து மகாராட்டிர சட்டமன்ற உறுப்பினராகப் பணியாற்றினார்.
# பீகாரின் ஜமீந்தார்கள்

**பீகாரின் ஜமீந்தார்கள்** (*Zamindars of Bihar*) முகலாய ஆட்சியின் போதும் பின்னர் பிரித்தானிய ஆட்சியின் போதும் பீகாரில் தன்னாட்சி மற்றும் அரை தன்னாட்சி ஆட்சியாளர்களாகவும் நிர்வாகிகளாகவும் இருந்தனர். இவர்கள் 1947இல் இந்தியச் சுதந்திரம் வரை நீடித்த நிலப்பிரபுத்துவத்தை உருவாக்கினர். பீகாரில் இவர்கள் அதிக அளவில் இருந்தனர். அவர்கள் எவ்வளவு நிலத்தை கட்டுப்படுத்துகிறார்கள் என்பதைப் பொறுத்து இவர்களை சிறிய, நடுத்தர மற்றும் பெரிய ஜமீந்தார்களாகப் பிரிக்கலாம். பீகாருக்குள், இவர்கள் பொருளாதார மற்றும் இராணுவ சக்தியைக் கொண்டிருந்தனர். ஒவ்வொரு ஜமீந்தாரரும் தங்கள் சொந்த நிலையான இராணுவத்தையும் கொண்டிருந்தார்கள். அவை பொதுவாக தங்கள் சொந்த குலத்தவர்களால் ஆனவை.  
இந்த ஜமீந்தார்களில் பெரும்பாலோர் பொதுவாக இராஜபுத்திரர்கள், பூமிகார்கள், பிராமணர்கள், காயஸ்தர்கள் அல்லது முஸ்லிம்கள் போன்ற சமூகங்களைச் சேர்ந்தவர்களாக இருந்தனர்.  
முற்போக்கு சாதி ஜமீந்தார்கள் பீகார் மாநிலத்தின் அரசியலில் பங்கேற்றனர். மேலும் சுதந்திரம் பெற்ற முதல் சில தசாப்தங்களில் அரசியலில் குறிப்பிடத்தக்க இருப்பைக் கொண்டிருந்தனர். இருப்பினும், 1970 முதல், அவர்கள் இந்த இருப்பை இழக்கத் தொடங்கினர், *ஏ. என். சின்ஹா சமூக அறிவியல் நிறுவனத்தின்* முன்னாள் இயக்குநர் டி. எம். திவாகரின் கூற்றுப்படி, இதர பிற்படுத்தப்பட்ட வகுப்பினர் மற்றும் தலித்துகளின் கூற்றுக்கு மத்தியில் இவர்கள் 2020 ஆம் ஆண்டில் “அமைதியான பார்வையாளர்களாக” மாற்றப்பட்டனர். 1950களில் பீகாரின் நிலச் சீர்திருத்த இயக்கம் அதிகளவு நிலம் வைத்திருந்த நில உரிமையாளர்களின் நில உடைமைகளை கலைக்க வழிவகுத்தது. இந்த மாற்றத்தைத் தொடர்ந்து, நல்ல நிலைமையிலிருந்த பல விவசாய சமூகங்கள் ஜமீந்தார்களின் உதவியுடன் தங்கள் நிலங்களை அதிகரிக்கத் தொடங்கினர். இருப்பினும், இந்தச் சீர்திருத்தங்களின் பலன்கள் பீகாரின் சமூகத்தின் மிகக் குறைந்த அடுக்குகளான பட்டியல் சாதியினருக்குப் பரவவில்லை, சீர்திருத்தத்திற்குப் பிந்தைய காலகட்டத்தின் பல புதிய நிலப்பிரபுக்கள் பீகாரின் கோரி, குர்மி மற்றும் யாதவ சாதி போன்ற குழுக்களிடமிருந்து வெளிப்பட்டனர்.
# பீகாரின் ஜமீந்தார்கள்

## முகலாயர்களுடனான உறவுகள்

பீகாரில் முகலாய ஆட்சி கொந்தளிப்பாகவே இருந்தது. ஏனெனில் பிராந்தியத்தின் பல ஜமீந்தார்கள் ஏகாதிபத்திய அதிகாரத்தை எதிர்க்க தொடர்ச்சியான முயற்சிகளை மேற்கொண்டனர்.  
பத்தொன்பதாம் நூற்றாண்டின் பிரிட்டிஷ் அரசு ஊழியரான ஜான் பீம்ஸ், முகலாயர்கள் ஆட்சி செய்த பீகாரைப் பற்றிக் குறிப்பிடுகையில், “மாநிலத்தையோ அல்லது அதன் அண்டை நாடுகளையோ கொள்ளையடிக்கும் அளவுக்கு சக்திவாய்ந்த அனைவரும் தங்களுக்கு திருப்தியைத் தரும் வரை கொள்ளையடித்தனர்”. ஜமீந்தார்கள் மாநிலத்திற்கு பணம் கொடுக்க மறுத்து, அண்டை ஜமீந்தார்களைத் தாக்க படைகளைச் சேகரிப்பது இந்த காலகட்டத்தில் பீகாரில் ஒரு பொதுவான நடைமுறையாக இருந்தது.
# பீகாரின் ஜமீந்தார்கள்

## ஆங்கிலேயர்களுடனான உறவுகள்

முகலாயர்களின் வீழ்ச்சிக்குப் பிறகு, பிரித்தானிய கிழக்கிந்திய நிறுவனம் தெற்கு ஆசியாவின் பெரும்பகுதியின் மீது ஆதிக்கம் செலுத்தியது. காலனித்துவ சக்தியின் வருவாய் அமைப்பு “அதன் கொள்கையில் எளிமையாகவும், அதன் செயல்பாட்டில் ஒரே மாதிரியாகவும் இருக்க வேண்டும்” என்று விரும்பியது. ஆனால் ஜமீந்தாரி அமைப்பு மிகவும் ஆழமாக வேரூன்றியிருந்தது. ஆரம்பகால பிரிட்டிஷ் ஆட்சியாளர்கள் கூட, திவானி (1765) மானியத்திலிருந்து நிரந்தர குடியேற்றம் (1793) வரை அதை மாற்ற விரும்பவில்லை.  
ராஜ் தர்பங்கா, அத்வா , தெகாரி ராஜ், கயை ஆகிய இடங்களிலுள்ள உள்ள தேவ் குடும்பங்கள் மற்றும் சகாபாத் ஆகிய இடத்திர்லிருந்த தும்ராவ் குடும்பங்கள் ஆகியவை பீகாரின் முக்கிய ஜமீந்தார்களில் செழிப்பை அனுபவித்தன.
# பீகாரின் ஜமீந்தார்கள்

## ஜமீந்தாரி பகுதிகளில் சமூக நிலை

பிரித்தானிய கிழக்கிந்திய நிறுவனத்தின் நிரந்தர குடியேற்றச் சட்டம் பீகாரில் நில உடைமை முறைகளை கணிசமாக மாற்றவில்லை. இதனால் இராஜபுத்திரர்கள் மற்றும் பூமிகார்கள் முக்கிய ஜமீந்தார்களாக இருந்தனர். இது அவர்களின் சில அதிகாரங்களைக் குறைத்தது. ஆனால் விவசாயிகளின் வழக்கமான குடியுரிமை உரிமைகளையும் பறித்தது..  
பிரித்தானிய ஆட்சி, நிலம் மற்றும் வரி வசூல் தொடர்பான உரிமைகளை உறுதிப்படுத்துவதன் மூலம் இராஜபுத்திரர்கள் தங்கள் மேலாதிக்கத்தைத் தொடர உதவியது. நிலமற்ற தொழிலாளர்களை ஆதிக்கம் செலுத்தும் சாதிகள் கட்டாய உழைப்பு, அதிக வாடகை, குறைந்த ஊதியம், சமூக கட்டுப்பாடுகள், வெளியேற்றங்கள் மற்றும் பாலியல் துன்புறுத்தல் போன்ற பல்வேறு வடிவங்களை எடுத்தன. திரிவேணி சங்கம் மற்றும் கிசான் சபைகள் போன்ற நடுத்தர விவசாய சாதிகளின் வளர்ந்து வரும் அமைப்புகள் சுரண்டல் பிரச்சினைகளை எடுத்துக் கொண்டன. நக்சலைட்டு அச்சுறுத்தலும் ஒரு சோதனையாக செயல்பட்டது.
# பீகாரின் ஜமீந்தார்கள்

## ஜமீந்தார்களின் அரசியல் இருப்பு ஒழிப்பும் வீழ்ச்சியும்

1947இல் சுதந்திரம் பெற்றதைத் தொடர்ந்து, பீகாரில் ஜமீந்தாரி முறை ஒழிக்க குறிப்பாக விவசாயிகள், விவசாயத் தொழிலாளர்கள் மற்றும் நகர்ப்புற நடுத்தர வர்க்கத்தினரிடையே பெரிய அளவிலான ஆதரவு இருந்தது. இது தாழ்த்தப்பட்ட சாதியினரின் தலைமையில் ஒழிப்புக்கு ஆதரவாக ஒரு பெரிய அளவிலான இயக்கத்தில் உச்சக்கட்டத்தை அடைந்தது. ஒழிப்பு நடக்கப் போகிறது என்பதை உணர்ந்த பூமிகார் ஜமீந்தார்கள் நிலைமை தங்களுக்கு சாதகமாக இருக்கத் திட்டமிட்டனர். எனவே, பிற்காலத்தில், முதன்மையாக உயர் பிற்படுத்தப்பட்ட வகுப்பினர் என்று அழைக்கப்படும் குழுவிலிருந்து பல நிலப்பிரபுக்களும் பிற பிற்படுத்தப்பட்ட சாதியினரும் ஜமீந்தார்களாக உருவெடுத்தனர்.  
இந்திய சுதந்திரத்திற்கு முன்பு, பல முற்போக்கு சாதி ஜமீந்தார்கள் அரசியலில் ஆர்வம் காட்டத் தொடங்கினர், மேலும் அவர்கள் பிரிட்டிஷ் ஆட்சி முடிவுக்கு வரும் என்று எதிர்பார்த்து வெள்ளையனே வெளியேறு இயக்கத்திலும் பங்கேற்றனர். இந்த நிலப்பிரபுத்துவ உயரடுக்குகள் சுதந்திரத்திற்குப் பிந்தைய காலத்தின் முதல் சில தசாப்தங்களில் மாநிலத்தின் அரசியலில் குறிப்பிடத்தக்க இருப்பைக் கொண்டிருந்தன. ஆனால் அவர்கள் 1970 களில் இந்த குறிப்பிடத்தக்க நிலையை இழக்கத் தொடங்கினர். நிதிஷ் குமாரின் முதல் பதவிக்காலத்தில், அவர்கள் மாநில அரசியலில் மீண்டும் நுழைந்தனர். ஆனால் அடுத்த பதவிக்காலத்தில் அவர்கள் முற்றிலும் ஓரங்கட்டப்பட்டனர். 2020 ஆம் ஆண்டில் “அமைதியான பார்வையாளர்களாக” மாற்றப்பட்டனர்.
# பீகாரின் ஜமீந்தார்கள்

## குறிப்பிடத்தக்க ஜமீந்தாரி தோட்டங்கள்

- தும்ரான் இராச்சியம்
- ராஜ் தர்பங்கா
# பீகாரின் ஜமீந்தார்கள்

## இதனையும் காண்க

- சாகிர்
# பங்கஜா முண்டே

**பங்கஜா முண்டே**, மகாராட்டிரம் மாநில பாரதிய ஜனதா கட்சி அரசியல்வாதியும், சட்ட மன்ற உறுப்பினர் மற்றும் சட்ட மேலவை உறுப்பினராகவும் உள்ளவர். இவரது தந்தை கோபிநாத் முண்டே, நரேந்திர மோடியின் முதல் அமைச்சரவையில் ஊரக வளர்ச்சித் துறை அமைச்சராக இருந்தவர். தற்போது இவர் மகாராட்டிரா சட்ட மேலளவை உறுப்பினராக உள்ளார். மேலும் இவர் பாரதிய ஜனதா கட்சியின் தேசியச் செயலளராக உள்ளார். இவர் தேவேந்திர பட்நவீஸ் அமைச்சரவையில் பல துறைகளுக்கு அமைச்சராக பணிபுரிந்துள்ளார்.
# கோலாலம்பூர் பன்னாட்டு வணிக மையம்

**கோலாலம்பூர் பன்னாட்டு வணிக மையம்** அல்லது **புத்ரா பன்னாட்டு வணிக மையம்** (மலாய்; *Pusat Dagangan Dunia Kuala Lumpur* அல்லது *Pusat Dagangan Dunia Putra*; ஆங்கிலம்: *World Trade Centre Kuala Lumpur*; அல்லது *Putra World Trade Centre*) என்பது மலேசியா, கோலாலம்பூர் மாநகரத்தில் (**PWTC**) உள்ள மாநாடு மற்றும் கண்காட்சி மையம் ஆகும்.  
இந்த வணிக மையம் 235,000 சதுர அடி கண்காட்சி அரங்கத்துடன் 1.7 மில்லியன் சதுர அடிக்கு மேல் பரந்து விரிந்துள்ளது..  
மலேசியாவின் தலையாய அரசியல் கட்சிகளில் ஒன்றான அம்னோவின் *(UMNO)* பொதுக் கூட்டங்கள், இந்த மையத்தில் ஆண்டுதோறும் நடைபெறுவது வழக்கமாக உள்ளது.
# கோலாலம்பூர் பன்னாட்டு வணிக மையம்

## அமைவு

கோலாலம்பூர் பன்னாட்டு வணிக மையம், கோலாலம்பூர் நகரின் வடமேற்கு மூலையில் உள்ள புத்ரா சாலையில் *(Jalan Putra)* அமைந்துள்ளது. பத்து ஆறு மற்றும் கோம்பாக் ஆறு ஆகிய ஆறுகளின் சங்கமம் மாநாட்டு மையத்திற்குப் பின்னால் உள்ளது.  
கோலாலம்பூர் செரி பசிபிக் தங்கும் விடுதி, சன்வே புத்ரா தங்கும் விடுதி, கோலாலம்பூர் டைனஸ்டி தங்கும் விடுதி மற்றும் கோலாலம்பூர் செரட்டன் இம்பீரியல் தங்கும் விடுதி போன்ற பல தங்கும் விடுதிகளுக்கு நடந்து செல்லும் தூரத்தில் உள்ளது.
# கோலாலம்பூர் பன்னாட்டு வணிக மையம்

## போக்குவரத்து

அம்பாங் வழித்தடம்; செரி பெட்டாலிங் ஆகிய வழித்தடங்களில் உள்ள , புத்ரா பன்னாட்டு மைய எல்ஆர்டி நிலையத்திற்கு இந்த வணிக மையத்தின் பெயர் சூட்டப்பட்டு உள்ளது.  
பத்துமலை–புலாவ் செபாங் வழித்தடம்; தஞ்சோங் மாலிம்–கிள்ளான் துறைமுக வழித்தடம் ஆகிய வழித்தடங்களில் உள்ள புத்ரா கொமுட்டர் நிலையம்; ஒரு பாதசாரி மேம்பாலம் வழியாக இந்த வணிக மையத்துடன் இணைக்கப்பட்டுள்ளது.
# கோலாலம்பூர் பன்னாட்டு வணிக மையம்

## காட்சியகம்

**புத்ரா பன்னாட்டு வணிக மையத்தின் காட்சிப் படங்கள்:**
# சுதிர் முங்கதிவார்

**சுதிர் முங்கதிவார்**, மகாராட்டிரம் மாநில பாரதிய ஜனதா கட்சியின் அரசியல்வாதியும், மகாராட்டிர சட்டமன்றம் மற்றும் சட்ட மேலளவை உறுப்பினராக பணியாற்றி வருபவர். இவர் தற்போது முதலமைச்சர் ஏக்நாத் சிண்டே தலைமையிலான அமைச்சரவையில் மீன் வளத் துறை அமைச்சராக உள்ளார். முன்னர் இவர் தேவேந்திர பட்நவீஸ் தலைமையிலான அமைச்சரவையில் வனத்துறை மற்றும் நிதி & திட்டமிடல் துறைகளின் அமைச்சராக இருந்தவர். மேலும் முன்னாள் முதலமைச்சர்களான மனோகர் ஜோஷி மற்றும் நாராயண் ரானே ஆகியோரின் அமைச்சரவையில் சுற்றுலா, நுகர்வோர் நலன் & பாதுகாப்பு துறைகளின் அமைச்சராக இருந்தார்.  
விதர்பா பகுதியைச் சேர்ந்த இவர் 1995–1999 முதல் 2014–2019 முடிய காலகட்டத்தில் பல்லார்பூர் சட்டமன்றத் தொகுதி மற்றும் சந்திரபூர் சட்டமன்றத் தொகுதிகளிலிருந்து மகாராட்டிர சட்டமன்ற உறுப்பினராக தேர்ந்தெடுக்கப்பட்டவர்.
# ராசீவ் தாதா தேசமுக்

**ராசீவ் தாதா தேசமுக்** ஓர் இந்திய அரசியல்வாதியும், தேசியவாத காங்கிரஸ் கட்சி உறுப்பினரும் ஆவார். அனில்தாதா தேசமுக்கின் மகனும் ஆவார். அக்டோபர் 2009 இல் நடைபெற்ற, மகாராஷ்டிரா சட்டப் பேரவையின் 12வது சட்டமன்றத் தேர்தலில், சாலீசுகாவ் சட்டமன்றத் தொகுதியில் வெற்றிபெற்று மகாராஷ்டிரா சட்டமன்ற உறுப்பினரானவர்.
# பாலிமோனியசு

**பாலிமோனியசு** (*Palaemonias*) எனும் பேரினம் இரண்டு சிற்றினங்களைக் கொண்டுள்ளது இறால் ஆகும். இவை அருகி வரும், அல்பினிச, குகை வாழ் இறால் ஆகும்.  
- அலபாமா குகை இறால்-*பாலிமோனியசு அலபாமே* <small>சுமாலி, 1961</small>
- கென்டகி குகை இறால்-*பாலிமோனியசு காந்தேரி* <small>கே, 1901</small>
# மதுரையில் போக்குவரத்து

இந்தியாவின் தென் தமிழகத்தில் உள்ள மதுரை, நன்கு வளர்ந்த போக்குவரத்து வசதிகளைக் கொண்டுள்ளது. **மதுரையின் போக்குவரத்து** முறைகளில் சாலை, தொடருந்து, வானூர்தி ஆகியவை அடங்கும். மதுரையில் நாளுக்கு நாள் போக்குவரத்து சிக்கல்கள் அதிகரித்து வருவதால், நகர போக்குவரத்திலும், புறநகர் பகுதிகளிலும் ஏற்படும் போக்குவரத்து சிக்கல்களைக் குறைக்க பெருந்திட்டங்கள் உருவாக்கபட்டுள்ளன.<sup>&#x5B;*<span title="An editor has requested that an example be provided. (March 2015)">உதாரணம் தேவை</span>*&#x5D;</sup>
# மதுரையில் போக்குவரத்து

## சாலை

மதுரை தமிழ்நாட்டின் தென் பகுதியில் அமைந்துள்ளது. இது தமிழ்நாட்டின் மூன்றாவது பெரிய நகரமாகும். மேலும் தென் மாவட்டங்களை தமிழ்நாட்டின் வட மாவட்டங்களுடன் இணைக்கிறது. மேலும் இது தமிழ்நாட்டின் முக்கிய போக்குவரத்து மையங்களில் ஒன்றாக உள்ளது. நகரத்தில் புழங்கும் மக்கள் தொகை மிகவும் அதிகமாகும். தென் மாவட்டங்களில் இருந்து மதுரைக்கு பெரும்பாலான மக்கள் மருத்துவம், கல்வி, சந்தைப்படுத்தல், சரக்கு, கொள்முதல் செய்ய, சுற்றுலா அல்லது அதிகாரப்பூர்வ நோக்கங்களுக்காக வருகை தருகின்றனர். தமிழ்நாட்டின் முக்கியமான போக்குவரத்து வட்டங்களில் இதுவும் ஒன்றாகும்.  
ஆட்டோ ரிக்சாக்கள் எனப்படும் தானிகள் 30,126 என்ற எண்ணிக்கையில் பதிவு செய்யப்பட்ட மூச்சக்கர வாகனங்கள் உள்ளன. அவை வணிக ரீதியாக நகரத்திற்குள் வாடகைக்கு கிடைக்கின்றன. பொது போக்குவரத்துக்காக அரசால் இயக்கப்படும் நகர பேருந்துகள் மட்டுமல்லாமல், உள்ளூர் போக்குவரத்துக்கு வசதியாக பதிவு செய்யப்பட்ட 236 தனியார் சிற்றுந்துகளும் உள்ளன. மதுரை பின்வரும் முக்கிய தேசிய நெடுஞ்சாலைகளுடன் இணைகிறது;
| தேசிய நெடுஞ்சாலை | 7 | கன்னியாகுமரி - திருநெல்வேலி - மதுரை நகரம் - சேலம் - பெங்களூர் - வாரணாசி |
| --- | --- | --- |
| தேசிய நெடுஞ்சாலை | 45 பி | தூத்துக்குடி - மதுரை - திருச்சிராப்பள்ளி - விழுப்புரம் - சென்னை (கிராண்ட் சதர்ன் டிரங்க் ரோடு) |
| தேசிய நெடுஞ்சாலை | 49 | இராமேசுவரம் - திருபுவனம் - மதுரை - கொச்சி |
| தேசிய நெடுஞ்சாலை | 85 | தொண்டி - சிவகங்கை - மதுரை - தேனி - கொச்சி |
| தேசிய நெடுஞ்சாலை | 208 | மதுரை - இராஜபாளையம் - தென்காசி - செங்கோட்டை - கொல்லம் |  
மதுரை நகரம் வழியாக செல்லும் மாநில நெடுஞ்சாலைகளான மா.நெ-32, மா.நெ-33, மா.நெ-72 ஆகியவை, மதுரை மாவட்டத்தின் பல்வேறு பகுதிகளை நகரத்துடன் இணைக்கின்றன. தமிழ்நாடு மாநில நெடுஞ்சாலை வலையமைப்பின் ஏழு வட்டங்களில் மதுரையும் ஒன்று. மேலும் இந்த நகரம் தமிழ்நாடு அரசுப் போக்குவரத்துக் கழகத்தின் (மதுரை) தலைமையகமாக உள்ளது. இந்தப் போக்குவரத்துக் கழகமானது மதுரை திண்டுக்கல், தேனி, விருதுநகர், ஆகிய நான்கு மாவட்டங்களில் உள்ளூர் மற்றும் நகரங்களுக்கு இடையேயான பேருந்துப் போக்குவரத்தை வழங்குகிறது.
# மதுரையில் போக்குவரத்து

## சாலை

### நகர பேருந்து சேவை

சென்னைக்கு அடுத்தபடியாக மதுரை மாநகரம் சிறந்த நகரப் பேருந்து வசதியைக் கொண்டுள்ளது. தநாஅபோக (மதுரை) மூலம் இயக்கப்படும் மதுரை நகரப் பேருந்துகளால் நகரின் முக்கியப் பகுதிகள் இணைக்கப்பட்டுள்ளன. அசோக் லேலேண்ட், டாடா மார்கோபோலோ போன்ற பெரும்பாலான பேருந்துகளில் எல்இடி திரைகள் பொருத்தப்பட்டுள்ளன. நகர பேருந்துகள் பகல் நேரத்தில் கிடைக்கின்றன. ஆனால் சில முக்கியமான பகுதிகளில் இரவு பகல் என நாள் முழுவதும் நகர பேருந்து சேவைகள் உள்ளன.  
மதுரை மாநகரில் பொது போக்குவரத்தில் மதுரை பேருந்து வெகுவிரைவு இடைவழி அமைப்பு முக்கியப் பங்கு வகிக்கிறது. இந்தப் பேருந்துகள் விரைவாக செல்வதுடன், பயண நேரத்தை குறைக்கின்றன.  
மதுரை மாநகரில் முக்கிய நகர பேருந்து நிலையங்கள் பின்வருமாறு;  
- பெரியார் பேருந்து நிலையம் மதுரை மத்தி
- அண்ணா நகர் பேருந்து நிலையம் மதுரை கிழக்கு
- அனுப்பானடி பேருந்து நிலையம் மதுரை கிழக்கு
- கே. புதூர் பேருந்து நிலையம் மதுரை வடக்கு
- பழங்காநத்தம் பேருந்து நிலையம் மதுரை தெற்கு
- திருப்பரங்குன்றம் பேருந்து நிலையம் மதுரை தெற்கு
- திருநகர் பேருந்து நிலையம் மதுரை தெற்கு
- திருமங்கலம் பேருந்து நிலையம் மதுரை புறநகர்
- மேலூர் பேருந்து நிலையம் மதுரை வடகிழக்கு
- பூங்கா நகர் பேருந்து நிலையம் மதுரை வடக்கு
- வாடிப்பட்டி பேருந்து நிலையம் மதுரை மேற்கு
- ம. கா. ரோடு பேருந்து நிலையம் மதுரை வடக்கு
- ஆனையூர் பேருந்து நிலையம் மதுரை வடக்கு
- வண்டியூர் பேருந்து நிலையம் மதுரை தெற்கு
- பேரையூர் பேருந்து நிலையம் மதுரை புறநகர்
- டி. கல்லுபட்டி பேருந்து நிலையம் மதுரை புறநகர்
- உசிலம்பட்டி பேருந்து நிலையம் மதுரை புறநகர்
- ஏழுமலை பேருந்து நிலையம் மதுரை புறநகர்
- திருப்பாலை பேருந்து நிலையம் மதுரை வடக்கு
- அலங்காநல்லூர் பேருந்து நிலையம் மதுரை புறநகர்
- பாலமேடு பேருந்து நிலையம் மதுரை புறநகர்
- அழகர் கோவில் பேருந்து நிலையம் மதுரை வடக்கு
- சோழவந்தான் பேருந்து நிலையம் மதுரை புறநகர்
- கொட்டாம்பட்டி பேருந்து நிலையம் மதுரை புறநகர்
- எம். ஜி. ஆர் பேருந்து நிலையம்(மாட்டுத்தாவணி) மதுரை வடக்கு
- ஆரப்பாளையம் பேருந்து நிலையம் மதுரை வடக்கு
- எல்லிஸ் நகர் பேருந்து நிலையம் மதுரை வடக்கு
- மதுரை சர்வதேச விமான நிலைய பேருந்து நிலையம் மதுரை தெற்கு
# மதுரையில் போக்குவரத்து

## சாலை

### புறநகர் பேருந்து சேவை

வெளியூர்களுக்குச் செல்ல மதுரையில் இரண்டு முக்கியமான பேருந்து நிலையங்கள் உள்ளன;  
- எம். ஜி. ஆர் பேருந்து நிலையம்
- ஆரப்பாளையம் பேருந்து நிலையம்
# மதுரையில் போக்குவரத்து

## சாலை

### புறநகர் பேருந்து சேவை

#### எம். ஜி. ஆர் பேருந்து நிலையம்

எம். ஜி. ஆர் பபேருந்து நிலையம் என்பது இந்தியாவின் தமிழ்நாட்டின் மதுரை நகரில் உள்ள ஐஎஸ்ஓ 9001: 2000 சான்றளிக்கப்பட்ட ஒருங்கிணைந்த பேருந்து நிலையமாகும். இது தமிழ்நாட்டின் இரண்டாவது பெரிய பேருந்து நிலையமாகும். இந்த பேருந்து நிலையம் ரூ100 மில்லியன் செலவில் கட்டப்பட்டது. இந்த புதிய பேருந்து நிலையம் வெற்றிகரமாக தொடங்கப்பட்ட பிறகு, தென் மாவட்டங்களான திருநெல்வேலி, தூத்துக்குடி, விருதுநகர், கன்னியாகுமரி, இராமநாதபுரம், சிவகங்கை மற்றும் வட மாவட்டங்களான சென்னை, வேலூர், திருச்சிராப்பள்ளி, விழுப்புரம், பெரம்பலூர், புதுக்கோட்டை, கும்பகோணம் தஞ்சாவூர், திருவாரூர், நாகப்பட்டினம், கடலூர், திருவண்ணாமலை போன்ற மாவட்டங்களுக்கு அதிகமான புறநகர் பேருந்துகள் இயக்கப்பட்டு வருகின்றன.  
| 1 | சென்னை, பெங்களூர், மைசூர், திருப்பதி, கொச்சி, புதுச்சேரி, திருவனந்தபுரம் மற்றும் பிற மாநிலங்களுக்கு இடையேயான பேருந்துகள் (SETC) |  |
| --- | --- | --- |
| 2 | திருச்சிராப்பள்ளி, கடலூர், திருவண்ணாமலை, விழுப்புரம், அரியலூர், பெரம்பலூர், வேலூர், நெய்வேலி டி. எஸ்., நத்தம் |  |
| 3 | சிவகங்கை, தஞ்சாவூர், கும்பகோணம், மயிலாடுதுறை, நாகப்பட்டினம், வேதாரண்யம், திருவாரூர், சிதம்பரம், புதுக்கோட்டை, கர்நாடக மாநில பேருந்துகள் |  |
| 4 | காரைக்குடி, தேவகோட்டை, அறந்தாங்கி, பட்டுக்கோட்டை, பொன்னமராவதி, மேலூர் |  |
| 5 | இராமநாதபுரம், இராமேசுவரம், பரமக்குடி, கமுதி, கீழக்கரை, கேரள மாநில பேருந்துகள் |  |
| 6 | ராஜபாளையம், தென்காசி, திருவில்லிபுத்தூர், சங்கரன்கோவில், செங்கோட்டை, பாபநாசம், கடையநல்லூர் |  |
| 7 | தூத்துக்குடி, திருச்செந்தூர், அருப்புக்கோட்டை, சிவகாசி, சாத்தூர், விருதுநகர், விளாத்திகுளம் |  |
| 8 | திருநெல்வேலி, கன்னியாகுமரி, நாகர்கோவில், கோவில்பட்டி, நாங்குநேரி, வள்ளியூர் | } |
# மதுரையில் போக்குவரத்து

## சாலை

### புறநகர் பேருந்து சேவை

#### ஆரப்பாளையம் பேருந்து நிலையம்

மதுரையின் மற்றொரு முக்கியமான பேருந்து நிலையமாக இது உள்ளது. இங்கு இயக்கப்படும் பேருந்துகளில் சில கோவை மண்டலம் மற்றும் சேலம் மண்டலத்தைச் சேர்ந்தவை ஆகும். இங்கிருந்து திண்டுக்கல், தேனி, கோயம்புத்தூர், திருப்பூர், ஈரோடு, உதகமண்டலம், பழனி, சேலம், ஒட்டன்சத்திரம், கரூர், தருமபுரி, ஒசூர், கொடைக்கானல் பொள்ளாச்சி போன்ற நகரங்களுக்கு பேருந்துகள் இயக்கபடுகின்றன.  
ஆரப்பாளையம் பேருந்து நிலையத்தில் புறநகர் பேருந்துகளை கையாள 10 தடங்கள் பயன்படுத்தப்படுகின்றன  
இந்தப் பேருந்து நிலையம் நகரத்தின் உள்ளே அமைந்திருப்பதாலும், அதன் அளவாலும், பேருந்துகளின் எண்ணிக்கை அதிகரித்துள்ளதாலும் எப்போதும் நெரிசலாகத் தெரிகிறது. எனவே அடுத்து எய்ம்ஸ் அருகே ஒரு பேருந்து நிலையத்தை அமைக்க மாநகராட்சி திட்டமிடப்பட்டுள்ளது. எதிர்காலத்தில் ஆரப்பாளையம் பேருந்து நிலையம் நகரின் போக்குவரத்தை குறைக்க நகரத்திற்கு வெளியே மாற்றப்படும்.
| 1 | பெரியகுளம், வத்தலக்குண்டு, கொடைக்கானல் |  |
| --- | --- | --- |
| 2 | தேனி, போடிநாயக்கனூர், உசிலம்பட்டி, எழுமலை, நிலக்கோட்டை வழியாக சோழவந்தான். |  |
| 3 | கம்பம், குமுளி, தேவாரம், உத்தமபாளையம், தேக்கடி, தேனி |  |
| 4 | பிட் தடம் (இலவச பாஸ் ) |  |
| 5 | ஈரோடு, சத்தியமங்கலம் |  |
| 6 | திண்டுக்கல் |  |
| 7 | சேலம், தருமபுரி, கரூர், நாமக்கல், கிருட்டிணகிரி, ஒசூர் |  |
| 8 | ஒட்டன்சத்திரம், பழனி, பொள்ளாச்சி, உடுமலைப்பேட்டை, கோயம்புத்தூர் (உக்கடம்) |  |
| 9 | ஒட்டன்சத்திரம், கோயம்புத்தூர், மேட்டுப்பாளையம், ஊட்டி |  |
| 10 | ஒடஞ்சத்திரம், திருப்பூர், கோபிசெட்டிபாளையம் | } |
# மதுரையில் போக்குவரத்து

## தொடருந்து

மதுரை சந்திப்பு ரயில் நிலையம் தென்னிந்தியாவின் முக்கிய ரயில்வே சந்திப்புகளில் ஒன்றாகும். மேலும் மதுரை தொடருந்து கோட்டத்தின் தலைமாயகமாக மதுரை உள்ளது. இது இந்தியாவின் அனைத்து முக்கிய நகரங்களுடனும் நன்கு இணைக்கப்பட்டுள்ளது. தென்னக இரயில்வேயில் வருவாய் அடிப்படையில் மதுரை கோட்டம் இரண்டாவது இடத்தில் உள்ளது. இது தென்னக இரயில்வேயின் ஏ1 தரநிலையங்களில் ஒன்றாகும் (ரூ. 50 கோடி வருமானம் ஈட்டும் தொடருந்து நிலையங்கள் ஏ1 தரம் பெறும்). மதுரையில் இரண்டு முனையங்கள் உள்ளன.:  
- மதுரை சந்திப்பு தொடருந்து நிலையம் (பயணிகள் கையாளுதல்)
- கூடல்நகர் தொடருந்து நிலையம் (சரக்குகளைக் கையாளுதல்)  
, மதுரை பிரதான தொடருந்து நிலையம்]]
மதுரை சந்திப்பு தென் தமிழ்நாட்டில் உள்ள ஒரு முக்கியமான தொடருந்து சந்திப்பாகும். மேலும் இது தென்னக இரயில்வேயின் தனி கோட்டமாக உள்ளது. இது சென்னை கோட்டத்திற்கு அடுத்தபடியாக தென்னக இரயில்வேயில் இரண்டாவது பெரிய வருவாய் கோட்டமாகும். சென்னை, மும்பை, புது தில்லி,செய்ப்பூர்,பெங்களூர், ஐதராபாத், திருவனந்தபுரம், மைசூர், கோயம்புத்தூர், கொல்லம், கன்னியாகுமரி, திருச்சிராப்பள்ளி, திருநெல்வேலி, இராமேசுவரம், சண்டிகர், அகமதாபாது, விசயவாடா, கொல்கத்தா, நாக்பூர், போபால். போன்ற இந்தியாவின் முக்கிய நகரங்களை இணைக்கும் வகையில் மதுரையிலிருந்து நேரடி தொடருந்துகள் உள்ளன. மாநில அரசு 2011 ஆம் ஆண்டு ஒற்றைத் தண்டூர்தி திட்டத்தை அறிவித்தது. மதுரை மோனோரயில் திட்ட நிலையில் உள்ளது.
# மதுரையில் போக்குவரத்து

## தொடருந்து

### மதுரை சந்திப்பில் ரயில் பாதைகள்

| 1 | சென்னை எழும்பூர் | திண்டுக்கல் சந்திப்பு, திருச்சிராப்பள்ளி சந்திப்பு | பரந்த, மின்மயமாக்கப்பட்ட-இரட்டை பாதை |  |
| --- | --- | --- | --- | --- |
| 2 | கன்னியாகுமரி | விருதுநகர் சந்திப்பு, திருநெல்வேலி சந்திப்பு | பரந்த, மின்மயமாக்கப்பட்ட-ஒற்றைப் பாதை |  |
| 3 | இராமேஸ்வரம் | மானாமதுரை சந்திப்பு, ராமநாதபுரம் | பரந்த, ஒற்றைப் பாதையில் |  |
| 4 | போடிநாயக்கன்னூர் | உசிலம்பட்டி, தேனி | பரந்த-கீழ் மாற்றம் |  |
| 5 | தூத்துக்குடி | அருப்புக்கோட்டை | பரந்த-கீழ் கணக்கெடுப்பு (முன்மொழியப்பட்டது ) |  |
| 6 | காரைக்குடி | மேலூர், திருப்பத்தூர் | பரந்த-கீழ் கணக்கெடுப்பு (முன்மொழியப்பட்டது ) | } |
# மதுரையில் போக்குவரத்து

## தொடருந்து

### மதுரை புறநகர் தொடருந்து நிலையங்கள்

| 1 | கூடல்நகர் | KON |  |
| --- | --- | --- | --- |
| 2 | சமயநல்லூர் | SER |  |
| 3 | திருப்பரங்குன்றம் | TDN |  |
| 4 | திருமங்கலம் | TMQ |  |
| 5 | மதுரை கிழக்கு | MES |  |
| 6 | சிலைமான் | ILA |  |
| 7 | வடபழஞ்சி | VAJ |  |
| 8 | கீழக்குயில்குடி | KKY |  |
| 9 | சோழவந்தான் | SDN | } |
# மதுரையில் போக்குவரத்து

## வானூர்தி

மதுரை பன்னாட்டு வானூர்தி நிலையம் (IATA: IXM, ICAO: VOMD) என்பது தமிழ்நாட்டின் மதுரைக்கு சேவை செய்யும் வானூர்தி நிலையமாகும். இந்த வானூர்தி நிலையமானது மதுரை தொடருந்து நிலையத்தில் இருந்து சுமார் 12 &nbsp;கி. மீ (7.5&nbsp;mi) தொலைவில் அமைந்துள்ளது. 1956 ஆம் ஆண்டு நிறுவப்பட்ட இந்த வானூர்தி நிலையம் தமிழ்நாட்டின் முக்கியமான வானூர்தி நிலையங்களில் ஒன்றாகும். இது இந்தியாவின் முக்கிய நகரங்களுக்கு உள்நாட்டு வானூர்தி சேவைகளை வழங்குகிறது. மேலும் இலங்கையின் கொழும்புக்கு சர்வதேச விமானப் போக்குவரத்தை 20 செப்டம்பர் 2012 அன்று தொடங்கியது. இப்போது, இது துபாய், சிங்கப்பூர் ஆகிய நாடுகளுக்கும் சேவைகளை வழங்குகிறது. ஏர் இந்தியா எக்ஸ்பிரஸ், இன்டிகோ, ஏர் இந்தியா, ஸ்பைஸ் ஜெட் ஆகிய வானூர்தி நிறுவனங்கள் இந்த நிலையத்தில் தங்கள் வானூர்திகளை இயக்குகின்றன. இந்த வானூர்தி நிலையம் 2011 ஏப்ரல் முதல் 2012 மார்ச் வரை 520,000 பயணிகளைக் கையாண்டது.
# மதுரையில் போக்குவரத்து

## வானூர்தி

### முனையங்கள்

இந்த விமான நிலையமானது அருகிலுள்ள அடுத்தடுத்து இரண்டு முனையங்களைக் கொண்டுள்ளது. தற்போது ஒருங்கிணைந்த முனையமானது சர்வதேச மற்றும் உள்நாட்டு போக்குவரத்து நோக்கங்களுக்காக பயன்படுத்தப்படுகிறது. பழைய முனையத்தை சரக்கு வளாகமாக மாற்ற இந்திய வானூர்தி நிலையங்கள் ஆணையம் திட்டமிட்டுள்ளது.
# மதுரையில் போக்குவரத்து

## வானூர்தி

### முனையங்கள்

#### பயணிகள் முனையம்

பெருநகரங்களில் இல்லாத 35 வானூர்தி நிலையங்களை நவீனமயமாக்குவதன் ஒரு பகுதியாக, இவாஆ பழைய முனையத்திற்கு அருகில் ஒரு அதிநவீன புதிய ஒருங்கிணைந்த பயணிகள் முனையத்தை உருவாக்கியது. ₹1.29 பில்லியன் (US$15 மில்லியன்) செலவில் புதிய ஒருங்கிணைந்த பயணிகள் முனையக் கட்டடம் 12 செப்டம்பர் 2010 அன்று திறக்கப்பட்டது. பெரிய ஜெட் விமானங்களுக்கு வந்திறங்க ஏதுவாக ஓடுபாதைகளை 12,500 அடி (3,800 மீ) நீளத்திற்கு விரிவுபடுத்துவதற்காக மொத்தம் 610 ஏக்கர் (250 ஹெக்டேர்) நிலத்தை கையகப்படுத்தப்படுகிறது. பரப்பளவைக் கொண்ட இந்த முனையம், வருகை மற்றும் புறப்படுகையில் ஒவ்வொன்றிலும் 250 பயணிகளைக் கையாள முடியும். விமான நிலைய வாகன தரிப்பிடப் பகுதியில் 375 மகிழுந்துகளையும் 10 பேருந்துகளையும் நிறுத்தும் திறன் உள்ளது. புதிய முனையத்தின் சில அம்சங்கள் பின்வருமாறு:  
- 16 உள் நுழைவு கவுண்டர்கள்
- 12 குடிவரவு கவுண்டர்கள்
- 1 பாதுகாப்பு கவுண்டர்
- 5 சுங்க கவுண்டர்கள்
- 3 கன்வேயர் பெல்ட்கள் ( ஒவ்வொன்றும்)
- சாமான்களுக்கான 2 எக்ஸ்ரே ஸ்கேனர்கள்
- 105 சிஐஎஸ்எஃப் பலம்
- மொத்த விமான நிறுத்துமிடங்கள் = 7
- 1 B767-400
- 1 A310-300
- 3 B737-800W/A320-200
- 2 ஏடிஆர் 72-500.
# மதுரையில் போக்குவரத்து

## வானூர்தி

### முனையங்கள்

#### சரக்கு முனையம்

மதுரை பன்னாட்டு வானூர்தி நிலையத்தில் வளர்ந்து வரும் சரக்கு திறனைக் கருத்தில் கொண்டு, பழைய முனையத்தை முழு அளவிலான சரக்கு வளாகமாக மாற்ற இந்திய வானூர்தி ஆணையம் முடிவு செய்துள்ளது.. மதுரை சர்வதேச விமான நிலையத்தில் சரக்குகளை கையாள்வது தொடர்பாக ஒன்றிய நிதி அமைச்சகம் 28 மே 2013 தேதியிட்ட சுங்க அறிவிப்புகளை வெளியிட்டது.
# ரிஷ்யசிங்கர் (1964 திரைப்படம்)

**ரிஷ்யசிங்கர்** 1964 இல் முக்காமலா இயக்கத்தில் வெளிவந்த இந்தியத் தமிழ்த் திரைப்படமாகும். இத்திரைப்படத்தில் கே. பாலாஜி, ராஜசுலோசனா ஆகியோர் நடித்திருந்தனர்.
# ரிஷ்யசிங்கர் (1964 திரைப்படம்)

## கதைச்சுருக்கம்

இக்கதை இந்திய முனிவர் ரிஷியசிரிங்கா வாழ்க்கையை அடிப்படையாகக் கொண்டது.
# ரிஷ்யசிங்கர் (1964 திரைப்படம்)

## நடிகர்கள்

பின்வரும் பட்டியல் *திரைக்களஞ்சியம் பகுதி 2* புத்தகத்திலிருந்து எடுக்கப்பட்டுள்ளது.  
;நடிகர்கள்
- கே. பாலாஜி
- கும்மடி
- பட்டு ஐயர்
- எல்.நாராயண இராவ்
- சித்தூர் வி. நாகையா
- டி. வி. சேதுராமன்
- வி. கே. ஸ்ரீனிவாசன்
- செருகளத்தூர் சாமா
- பி. எஸ். வெங்கடாசலம்
- பாப்ஜி  
;நடிகைகள்
- ராஜசுலோசனா
- கிரிஜா
- கே. மாலதி
- சுகுமாரி
- இலதா
- கே. எஸ். அங்கமுத்து
- குசலகுமாரி
- இலலிதா இராவ்
# ரிஷ்யசிங்கர் (1964 திரைப்படம்)

## தயாரிப்பு

இப்படம் முதன்முதலில் தெலுங்கில் *ருஷ்யஸ்ருங்கா* என்ற தலைப்பில் தயாரிக்கப்பட்டு 1961 இல் வெளியிடப்பட்டது. முக்காமலா இயக்கிய இப்படத்தை இராவணன் பிரதர்சு என்ற பெயரில் பி. எஸ். சேசாச்சலம் தயாரித்தார். கீதா பிக்சர்சு நிறுவனம் வித்தியாசமான நடிகர்களுடன் தமிழில் கதையை திரையிட்டு 1964இல் வெளியிட்டது. முக்காமலா தமிழ்ப் படத்தையும் இயக்கினார். தஞ்சை என். ராமையா தாஸ், எம். எஸ். சுப்பிரமணியம் ஆகியோர் உரையாடல்களை எழுதியுள்ளனர். ஆதி எ. இராணி, மல்லி எம். இராணி ஆகியோர் ஒளிப்பதிவைப் பொறுப்பேற்றனர். படத்தொகுப்பை எ. சஞ்சீவி மேற்கொண்டார். கலை இயக்கம் டி. வி. எஸ். சர்மா, எம். சோமநாத் ஆகியோரால் செய்யப்பட்டது. பசுமூர்த்தி கிருஷ்ணமூர்த்தி நடன அமைப்பை மேற்கொண்டார். ஆர். என். நாகராஜா ராவ் புகைப்படம் எடுக்கும் பணியை மேற்கொண்டார். விஜயா, வாகினி, நெப்டியூன் சுடுடியோக்களில் படமாக்கப்பட்ட இத்திரைப்படம் விஜயா ஆய்வகத்தில் தயாரிக்கப்பட்டது.
# ரிஷ்யசிங்கர் (1964 திரைப்படம்)

## பாடல்கள்

பாபநாசம் சிவன், தஞ்சை என். ராமையா தாஸ், எம். எஸ். சுப்பிரமணியம் ஆகியோரால் பாடல் வரிகள் எழுதப்பட்டது. டி. வி. ராஜு இசையமைத்துள்ளார்.
# பாசுபரோகுளோரிடைட்டு

**பாசுபரோகுளோரிடைட்டுகள்** (*Phosphorochloridites*) என்பவை (RO)<sub>2</sub>PCl என்ற பொது மூலக்கூற்று வாய்ப்பாட்டால் விவரிக்கப்படும் கரிமபாசுபரசு சேர்மங்களைக் குறிக்கும். வாய்ப்பாட்டிலுள்ள R என்பது பதிலீடு செய்யப்படும் கரிம பதிலியைக் குறிக்கும். வழக்கமான பாசுபைட்டுகள் (P(OR)<sub>3</sub>) போல இவை பிரமிடு எனப்படும் பட்டைக்கூம்புரு வடிவத்தில் உள்ளன. வழக்கம் போல நிறமற்றவையாகவும் நீராற்பகுப்புக்கு உணர்திறன் கொண்டவையாகவும் உள்ளன. ஆக்சிசனேற்றம் மூலமாக இவை தொடர்புடைய பாசுபரோகுளோரிடேட்டுகளைக் ((RO)<sub>2</sub>P(O)Cl) கொடுக்கின்றன.
# பாசுபரோகுளோரிடைட்டு

## தயாரிப்பு

பாசுபரசு முக்குளோரைடு சேர்மத்தை பகுதியளவு ஆல்ககால் பகுப்புக்கு உட்படுத்தினால் பாசுபரோகுளோரிடைட்டுகள் உற்பத்தி செய்யப்படுகின்றன. இவ்வினை படிப்படியாக நிகழ்கிறது:  
:PCl<sub>3</sub> + ROH → HCl + (RO)PCl<sub>2</sub> (பாசுபோகுளோரிடைட்டு)
:(RO)PCl<sub>2</sub> + ROH → HCl + (RO)<sub>2</sub>PCl (பாசுபோடைகுளோரிடைட்டு)
:(RO)<sub>2</sub>PCl + ROH → HCl + (RO)<sub>3</sub>P (பாசுபைட்டு)  
இந்த வினைகள் பைநாப்தால் மற்றும் 2,2'-பைபீனால் போன்ற அரோமாட்டிக் டையால்களால் எளிதில் கட்டுப்படுத்தப்படுகின்றன.  
பாசுபரோகுளோரிடைட்டுகள் டைபாசுபைட்டு ஈந்தணைவிகள் தயாரிப்பதற்கான முன்னோடிச் சேர்மங்களாகும். Rh(acac)(CO)<sub>2</sub> போன்ற ரோடியம் முன்னோடிகளுடன் இணைந்து இந்த டைபாசுபைட்டு ஈந்தணைவிகள் ஆல்க்கீன்களின் ஐதரோபார்மைலேற்றத்திற்குத் தேவையான தொழில்துறை ரீதியாகப் பயன்படுத்தப்படும் வினையூக்கிகளை வழங்குகின்றன.
# சியான் கோலிவாடா சட்டமன்றத் தொகுதி

**சியான் கோலிவாடா சட்டமன்றத் தொகுதி** (*Sion Koliwada Assembly constituency*) என்பது மும்பை நகர மாவட்டத்தில் அமைந்துள்ள மகாராட்டிர சட்டமன்றத்தின் பத்துத் தொகுதிகளில் ஒன்றாகும்.
# சியான் கோலிவாடா சட்டமன்றத் தொகுதி

## கண்ணோட்டம்

சியான் கோலிவாடா (சட்டமன்றத் தொகுதி எண் 179) மும்பை நகர மாவட்டத்தில் அமைந்துள்ள 10 சட்டமன்றத் தொகுதிகளில் ஒன்றாகும். 2009ஆம் ஆண்டில் மொத்த வாக்காளர்களின் எண்ணிக்கை 290,338 ஆக இருந்தது (ஆண்கள் 1,67,923, பெண்கள் 1,22,514) மற்றும் 78,913 சிறுபான்மை வாக்காளர்கள் ஆவர்.  
இது மும்பை தெற்கு மத்திய மக்களவைத் தொகுதியின் ஒரு பகுதியாகும். இந்த மக்களவைத் தொகுதியுடன் மும்பை நகர மாவட்டத்தைச் சேர்ந்த தாராவி, வடாலா மற்றும் மஹிம் மற்றும் மும்பை புறநகர் மாவட்டத்தைச் சேர்ந்த செம்பூர் மற்றும் அணுசக்தி நகர் ஆகிய தொகுதிகளும் அடங்கும்.
# சியான் கோலிவாடா சட்டமன்றத் தொகுதி

## சட்டப்பேரவை உறுப்பினர்கள்

| 2009 | ஜெகந்நாத் ஷெட்டி | இந்திய தேசிய காங்கிரசு |
| --- | --- | --- |
| 2014 | இரா. தமிழ்ச்செல்வன் | பாரதிய ஜனதா கட்சி |
| 2019 |  |  |
| 2024 | } |  |
# தெக்கினீசியம்(VII) சல்பைடு

**தெக்கினீசியம்(VII) சல்பைடு** (*Technetium(VII) sulfide*) என்பது Tc<sub>2</sub>S<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும்.